Odense Adresse-Contoirs Efterretninger, 1835-07-23
Jmedens de franske Blade kun have seet sig istand til at levere sparsomme Beretninger om Mordforsøget paa Kongen, har uventet en anden Begivenhed givet dem nyt Stok til at fylde deres lange Spalter: 28 af de politiske Fanger, størstedeels af Pariserne, ere undvegne fra Fængslet St. Pelagie den 12 d. om Aftenen Kl. 9. Naturligviis ere Bladene fulde af forskjellige Beretninger om og Anskuelser af denne overraskende Tildragelse, hvoraf Følgende i Korthed er Resultatet. Fangerne havde fra en Kielder i Fængslet, som det synes med Hænderne, gravet en omtrent 30 Fod lang og 3 Fod bred Aabning under Jorden. til en tilstødende Have. De synes i længere Tid at have havt Aabningen færdig, men have ikke villet benytte den, før nu, da Retten har besluttet, at behandle Sagen skriftligt for de Fraværende, og de saaledes ansaae deres Nærværelse for overflødig. De krøbe En for En igjennem Aabningen, der var saa smal, at da Hr. Ombert, som er en temmelig tyk Mand, skulde igjennem, blev han hængende og kunde hverken komme frem eller tilbage; men hans tyndere Eftermand gravede i en Hast større Plads til ham med Neglene Udgangen til Haven, der tilhørte en Mand, som er den nærværende Regjering meget hengiven, aabnedes først i det Øieblik, Flugten skulde gaae for sig. J en tilstødende, kun lidet besøgt Gade, holdt Vogne og Heste i Beredskab til strax at føre dem bort. Det var endnu temmelig lyst, og den største Deel af Gadens Beboere, som stode i de aabne Dørre for at nyde den smukke Aften, bleve meget forundrede, ved pludseligen at see saa meget Liv i deres, af en Vogn kun sjeldent besøgte Gade. At de politiske Fanger vilde reise, syntes de at finde meget naturligt. Det Hele gik saa roligt for sig, at Fangerne ikke savnedes inde i Fængslet, men Man først blev opmærksom paa deres Flugt ved Beretninger udenfra Politiet, - hvilket nogle Blade, vistnok med fuldkommen Uret, vilde beskylde for at have lettet Fangernes Flugt, greb nu, men for sildigt, Forholdsregler forat paagribe de Undvegne, af hvilke Man endnu ingen havde faaet fat paa den 17de. Jblandt de Undvegne ere Cavaignae, Guinard, Ombort (fra Marseille, Lebon, Armand Marrast og Vignerte de meest bekjendte. Adskillige Andre, hvoriblandt Hr. Kersausie, bleve frivilligen tilbage i Fængslet, fordi de ikke deelte de Flygtendes Anskuelse. J Flugtens Øieblik redigeredes en Erklæring til Publikum om Grundene til dette Skridt, hvilken i denne Hast kun blev underskreven af 10 af de Flygtende, og som indførtes i de offentlige Blade. Vi bryde op - hedder det - uden at frygte for, at Man vil mistyde dette Skridt; Landet veed, at vi ville begive os til ethvert Sted, hvorhen vor Sags Jnteresse kalder os, selv til Fængslet, saasnart vore Venner og Kammerater kalde os tilbage dertil." Desuden har en Ellevte, Landolphe, endnu samme Aften Kl. 11 fra en af Forstæderne tilstillet Bladene en Erklæring, at han ved Arbeide i den underjordiske Gang fra Kl. 5 til 9 havde været hindret i at underskrive hiin, som han tiltræder, hvilket han anmoder om at bekjendtgjøre den 14de om Aftenen, da han den 15de om Morgenen vil være udenfor Politiets Virkekreds. - Regjeringens Blade søge at fremstille Flugten som en Følge af den altfor store Skaansomhed, den har viist de politiske Fanger, og den har derfor taget skarpere Forholdsregler imod de Tilbageblevne. De syge Fanger, som ogsaa havde kunnet undvige, ere endog bragte fra Hospitalerne til Fængslet.